
PËR DISA NDRYSHIME NË LIGJIN NR.7665, DATË  21.1.1993 "PËR ZHVILLIMIN E ZONAVE QË KANË  PËRPARËSI TURIZMIN"

Në mbështetje të nenit 16 të ligjit nr.7491, datë 29.4.1991 "Për dispozitat kryesore  kushtetuese", me propozimin e  Këshillit të Ministrave,

KUVENDI POPULLOR
I REPUBLIKËS SË SHQIPËRISË

VENDOSI:

Neni 1

Në ligjin nr.7665, datë 21.1.1993 "Për zhvillimin e zonave që kanë përparësi turizmin", neni 4, paragrafi i parë ndryshohet si vijon:
"Për të mbuluar dhe drejtuar veprimtarinë e turizmit në Shqipëri, krijohet Komiteti për Zhvillimin e Turizmit pranë  Këshillit të Ministrave.  Kryetari i  ketij Komiteti emërohet nga  Këshilli i Ministrave.
 Për hartimin e politikave dhe për përcaktimin e strategjive të zhvillimit të turizmit në Shqipëri krijohet  Këshilli i Politikave të Zhvillimit të Turizmit, i cili funksionon si organ-ndërministror. Përbërja, funksionet, kompetencat dhe organizimi i brendshem i  këtij Këshilli caktohen nga  Këshilli i Ministrave.
Këshilli i Politikave të Zhvillimit të Turizmit drejtohet nga zëvendëskryetari i Këshillit të Ministrave."

Neni 2

Në të gjitha nenet e ligjit nr.7665, datë 21.1.1993 "Për zhvillimin e zonave që kanë përparësi turizmin", fjalët "Ministria e Turizmit" zëvendësohen me fjalët "Komiteti i Zhvillimit të Turizmit", "Ministri i Turizmit" me fjalet "Kryetari i Komitetit të Zhvillimit të Turizmit" dhe "Komiteti i Zhvillimit të Turizmit"  ose  "Komiteti"  zëvendësohen, përkatësisht, me fjalët "Këshilli i Politikave të Zhvillimit të Turizmit" ose "Këshilli".

Neni 3

Ky ligj hyn në fuqi me dekretimin e tij nga Presidenti i Republikës.

Shpallur me dekretin nr.2158, datë 20.7.1998 të Presidentit të Republikës së Shqipërisë, Rexhep Meidani 


